CELEX: C2005/193/57
Language: sk
Date: 2005-08-06 00:00:00
Title: Vec T-204/05: Žaloba podaná 23. mája 2005: Giorgio Lebedef a iní proti Komisii Európskych spoločenstiev

6.8.2005   
            
            
               SK
            
            
               Úradný vestník Európskej únie
            
            
               C 193/34
            
         Žaloba podaná 23. mája 2005: Giorgio Lebedef a iní proti Komisii Európskych spoločenstiev
   (Vec T-204/05)
   (2005/C 193/57)
   Jazyk konania: francúzština
   Giorgio Lebedef, bydliskom v Luxemburgu, Armand Imbert, bydliskom v Bruseli, Jean – Marie Rousseau, bydliskom v Bruseli a Maria Rosario Domenech Cobo, bydliskom v Bruseli, v zastúpení: Gilles Bounéou a Frédéric Frabetti, advokáti, ktorí si zvolili adresu na doručovanie v Luxemburgu, podali 23. mája 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:
   
               —
            
            
               zrušil rozhodnutie z 12. júla 2004, ktorým bola výslovne zamietnutá žiadosť D/393/04, ktorou sa žalobcovia domáhali, aby im príslušný odbor sprístupnil operačný systém a celé programové vybavenie používané pri prevádzke ich osobných počítačov v ich materskom jazyku alebo, subsidiárne, v inom oficiálnom jazyku Európskej únie podľa ich výberu,
            
         
               —
            
            
               zaviazal žalovanú nahradiť trovy konania.
            
         Žalobné dôvody a hlavné tvrdenia
   Žalobcovia, úradníci Komisie, požiadali svojho nadriadeného o sprístupnenie operačného systému a celého programového vybavenia používaného pri prevádzke ich osobných počítačov v ich materskom jazyku alebo, subsidiárne, v inom oficiálnom jazyku Európskej únie podľa ich výberu. Keď ich žiadosť, ako aj ich sťažnosti boli zamietnuté, podali žalobcovia túto žalobu. Tvrdia, že prax spočívajúca v inštalácii celej konfigurácie počítačov v angličtine, napriek tomu, že používané programy sú dostupné v niekoľkých jazykoch, porušuje zásadu zákazu diskriminácie, nakoľko dokonalé ovládanie počítača vyžaduje rovnako dokonalú znalosť anglického jazyku prevyšujúcu úroveň, ktorú možno dôvodne očakávať od európskeho úradníka, ktorého rodným jazykom nie je angličtina.
   Žalobcovia rovnako tvrdia údajné porušenie povinnosti starostlivosti o úradníkov, zákazu svojvoľného postupu a povinnosti odôvodnenia, ako aj údajné zneužitie právomoci.